Diari Oficial de la Generalitat Valenciana


Sumari del DOGV 9602, del 24-05-2023 (2023/5561)

RESOLUCIÓ de 17 de maig de 2023, de la Presidència de la Generalitat, de concessió del Premi President i dels Premis Generalitat a les Gaiates de la ciutat de Castelló de la Plana grans i infantils de 2023.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9602

Data del DOGV
:   24-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5561


Data del document
:   17-05-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 17 de maig de 2023, de la Presidència de la Generalitat, de concessió del Premi President i dels Premis Generalitat a les Gaiates de la ciutat de Castelló de la Plana grans i infantils de 2023. [2023/5561]  
El Decret 40/2022, de 30 de desembre, del president de la Generalitat, va crear el Premi President i els Premis Generalitat a les Gaiates de Castelló de la Plana grans i infantils, així com als o a les artistes de les gaiates gran i infantil guanyadores d'aquesta ciutat.  
Mitjançant la Resolució de 14 de març de 2023, de la Presidència de la Generalitat, es van convocar el Premi President i els Premis Generalitat a les Gaiates de la ciutat de Castelló de la Plana grans i infantils de 2023 (DOGV 9561, 24.03.2023 i correcció d'errades d'aquesta resolució en el DOGV 9563, 28.03.2023).  
L'apartat quart de l'esmentada resolució de convocatòria preveu que el Patronat Municipal de Festes de Castelló de la Plana notificarà, en el termini establit, a la Subdirecció General d'Organització i Coordinació, quines han sigut, en l'edició de 2023, les gaiates gran i infantil guanyadores de la ciutat de Castelló de la Plana, així com les gaiates, grans i infantils, que han obtingut els 5 premis restants.  
  
Vist el certificat de data 30 de març de 2023, emés pel gerent del Patronat Municipal de Festes de Castelló de la Plana i, d'acord amb l'apartat 5 de la Resolució de 14 de març de 2023, de convocatòria dels premis esmentats, resolc:  
  
Primer  
Concedir el Premi President de la Generalitat a la Gaiata gran 6 Farola-Ravalet, com a guanyadora de les gaiates grans de 2023 de la ciutat de Castelló de la Plana, que està dotat amb la quantitat de cinc mil euros (5.000 €), a la qual es practicaran els descomptes i retencions que li siguen aplicables.  
  
Segon  
Concedir el premi Generalitat a l'artista Vanesa Pérez Monfort, com a creadora de la gaiata gran guanyadora de l'any 2023 de la ciutat de Castelló de la Plana, que està dotat amb la quantia de cinc mil euros (5.000 €), a la qual es practicaran els descomptes i retencions que li siguen aplicables.  
  
Tercer  
Concedir els Premis Generalitat a les gaiates grans guanyadores dels restants cinc Premis a les Gaiates de 2023 de la ciutat de Castelló de la Plana, que s'indiquen a continuació, per una quantia, per a cadascuna d'elles, de mil euros (1.000 €) a la qual es practicaran els descomptes i retencions que li siguen aplicables:  
- Gaiata 8 Portal de l'Om  
- Gaiata 18 Crèmor  
- Gaiata 15 Sequiol  
- Gaiata 12 Grau  
- Gaiata 5 Hort dels Corders  
  
Quart  
Concedir el Premi President de la Generalitat a la Gaiata infantil 16 Rafalafena, com a guanyadora de les gaiates infantils de 2023 de la ciutat de Castelló de la Plana, que està dotat amb la quantitat de cinc mil euros (5.000 €), a la qual es practicaran els descomptes i retencions que li siguen aplicables.  
  
Cinqué  
Concedir el premi Generalitat a l'artista África Macías Nicolau, com a creadora de la gaiata infantil guanyadora de l'any 2023 de la ciutat de Castelló de la Plana, que està dotat amb la quantia de cinc mil euros (5.000 €), a la qual es practicaran els descomptes i retencions que li siguen aplicables.   
  
Sisé  
Concedir els Premis Generalitat a les gaiates infantils guanyadores dels restants cinc Premis a les Gaiates infantils 2023 de la ciutat de Castelló de la Plana, que s'indiquen a continuació, per una quantia, per a cadascuna d'elles, de mil euros (1.000 €), a la qual es practicaran els descomptes i retencions que li siguen aplicables:  
- Gaiata 6 Farola-Ravalet  
- Gaiata 15 Sequiol  
- Gaiata 18 Crèmor  
- Gaiata 7 Cor de la Ciutat  
- Gaiata 17 Tir de Colom  
  
Seté  
L'import total dels premis ascendeix a 30.000 € (trenta mil euros) i s'abonarà amb càrrec a l'aplicació pressupostària 99.90.28.942.12, línia S0693000, del pressupost de la Generalitat per a l'exercici 2023.  
  
  
Huité  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i a les entitats premiades, d'acord amb l'apartat 5 de la Resolució de 14 de març de 2023, de la Presidència de la Generalitat, per la qual es van convocar el Premi President i els Premis Generalitat a les Gaiates de la ciutat de Castelló de la Plana grans i infantils de 2023.  
  
Nové  
En el termini d'un mes a comptar des de la publicació d'aquesta resolució, les entitats i les persones premiades en aquesta resolució hauran de presentar telemàticament, en el portal de la Generalitat, accedint al següent enllaç:  
https://www.gva.es/va/inicio/procedimientos'id\_proc=23700  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, l'annex de la Resolució de 14 de març de 2023, de la Presidència de la Generalitat, per la qual es convoquen el Premi President i els Premis Generalitat a les Gaiates de la ciutat de Castelló de la Plana grans i infantils de 2023 (correcció d'errades publicada en el DOGV 9563, 28.03.2023), degudament emplenat, així com la següent documentació:  
a) Documentació identificativa de l'entitat premiada: CIF i estatuts.  
  
b) Identificació de la persona que té la representació legal i l'acreditació d'aquesta representació (DNI, acta de nomenament, escriptures, etc.)  
Les persones i les entitats premiades podran autoritzar en el document annex esmentat en el primer paràgraf d'aquest apartat, a la Subdirecció General d'Organització i Coordinació, perquè obtinga directament, dels òrgans administratius corresponents, l'acreditació d'estar al corrent de les obligacions tributàries i amb la Seguretat Social, i, en aquest cas, les entitats premiades no hauran d'aportar els certificats corresponents.  
No obstant això, les entitats i les persones premiades podran denegar aquest consentiment, assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, l'Agència Tributària Valenciana i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
En el cas que el compte bancari de l'entitat no estiguera donat d'alta en la Generalitat, o s'hagen de modificar les seues dades, s'haurà de realitzar el tràmit previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), a través de l'accés a l'enllaç següent:  
https://www.gva.es/es/inicio/procedimientos'id\_proc=22352.  
Contra aquesta resolució, que, segons l'article 6 del Decret 40/2022, de 30 de desembre, posa fi a la via administrativa, es podrà interposar potestativament un recurs de reposició, o bé s'hi podrà interposar directament un recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 17 de maig de 2023.- El president de la Generalitat, p. d. (Decret 40/2022; DOGV 9506, 05.01.2023), el sotssecretari: Emili Josep Sampio Morales.